প্রিয় সাদা লিলি…’, কে দিল স্বস্তিকাকে?

কলকাতা: একদিকে যেমন তাঁর অভিনয়ে মুগ্ধ সিনেপ্রেমীরা, অন্যদিকে তাঁর স্টাইল স্টেটমেন্টও নজরকাড়া। ছক ভেঙে জীবনে চলতে ভালো বাসেন অভিনেত্রী স্বস্তিকা মুখ্যোপাধ্যায় (Swastika Mukherjee)। যখন যেটা করতে ইচ্ছে হয় সেটাই করেন। এই মুহূর্তে শহর থেকে দূরে কাজের জন্য মুম্বইতেই থাকতে হচ্ছে স্বস্তিকাকে। আর সেখানেই স্বস্তিকাকে তাঁর প্রিয় ফুল সাদা লিলি পাঠালেন অভিনেত্রীর প্রিয় মানুষ।

অন্য থেকে একেবারেই আলাদা স্বস্তিকা। তাঁর পোশাক, ফ্যাশন স্টেটমেন্ট ইত্যাদি নিয়ে নিয়মিত আলোচনা হয়। জীবনকে অন্য ভাবে দেখেন তাই তো নিয়মের বেরাজালে নিজেকে বেঁধে রাখেনি। জীবনকে নিজের শর্ত সাপেক্ষে চালাতেই পছন্দ করেন নায়িকা। সোজা কথা সোজা ভাবেই বলতে পছন্দ করেন। তাই তো টলিপাড়ায় অভিনেত্রীকে ঠোঁট কাটা বলা হয়। মেয়ে অন্বেষা ও তাঁর পোষ্যদের নিয়ে সুখের জীবন অভিনেত্রীর। কন্যা অন্বেষার সঙ্গে কাটানো বিশেষ মুহূর্ত মাঝেমধ্যেই সকলের সঙ্গে ভাগ করে নেন। অন্বেষাকে ঘিরে তাঁর জীবন। স্বস্তিকার কথায়, মেয়ের সঙ্গে প্রথম দেখা থেকে পরবর্তী পর্যায় পর্যন্ত অপেক্ষায় থাকেন তিনি। মা-মেয়ের সম্পর্ক একেবারে বন্ধুর মতো।

আরও পড়ুন:জিবলিতে মজলেন অজয়-রোহিত

দূর থেকে মায়ের জন্য উপহার পাঠালেন স্বস্তিকা কন্যা। মায়ের জন্য সাদা রঙের লিলি পাঠালেন মেয়ে অন্বেষা। মাদার্স ডে উপলক্ষ্যে মায়ের জন্য মেয়ের এই ছোট্ট উপহার, যা পেয়ে বেশ আপ্লুত নায়িকা। স্বস্তিকা মেয়ের উপহার নিয়ে বেশ কয়েকটি ছবি তুলেছেন। স্বস্তিকা এই ছবি পোস্ট করে ক্যাপশনে লেখেন, মাম্মা তাঁর মায়ের জন্য মাম্মা ডে-তে আমার প্রিয় সাদা রঙের লিলি পাঠিয়েছে। হ্যাপি মাদার্স ডে টু মি।