স্বস্তিকা কী প্রেম চান? নতুন বছরে বিশেষ বার্তা অভিনেত্রীর

কলকাতা: ৪৪ বছরে অভিনেত্রী স্বস্তিকা মুখ্যোপাধ্যায় (Swastika Mukherjee)। বয়সকে তিনি পাত্তা দিতে নারাজ। ইন্ড্রাস্ট্রির তিনি গ্ল্যামার গার্ল। নতুন বছরে অভিনেত্রী মুম্বইয়ে। সেখানেই এক রেস্তোরাঁ থেকে ছবি শেয়ার করেন নতুন বছরের শুভেচ্ছা জানিয়েছেন। স্বস্তিকার পোস্ট রীতিমতো ভাইরাল।

ইন্ড্রাস্ট্রিতে ঠোঁট কাটা বলে পরিচিত স্বস্তিকা মুখোপাধ্যায় (Swastika Mukherjee)। বরাবরই ছক ভাঙা জীবনে বিশ্বাসী অভিনেত্রী। স্বস্তিকা মুখোপাধ্যায়কে নিয়ে চর্চাও চলতে থাকে প্রতি মুহূর্তে। বলিরেখা থেকে চোখের নীচে ডার্ক সার্কেল– ঢেকে রাখা নয়, বরং নিজেকে সব সময় মেলে ধরেছেন স্বস্তিকা মুখোপাধ্যায়। এই সবে তিনি পাত্তা দিতে নারাজ। ব্যক্তিগত জীবন নিয়েও কোনও লুকোছাপা করেননি। প্রেম করেছেন বুক ঠুঁকে। ভেঙে যাওয়া সম্পর্ক নিয়েও কথা বলেছেন একই জোরের সঙ্গে। বিশ্বাস করেন প্রতিটা মুহূর্তকে নিজের মতো করে উপভোগ করায়। নতুন বছরে, মুম্বইতে অভিনেত্রী। সেখানেই এক রেস্তোরাঁ থেকে ছবি শেয়ার করলেন নতুন বছরের শুভেচ্ছা জানাতে। মুখ নয়, অভিনেত্রীর পিছন দিক ফিরে ছবি পোস্ট করেছেন। কারণ তাঁর টি-শার্টে গোটা গোটা করে লেখা রয়েছে, ‘Allergetic to Idiots’। আর এই ছবি শেয়ার করে তিনি ক্যাপশনে জুড়লেন, ‘নতুন বছর… কিন্তু একই নিয়ম।’নেটিজেনরা রীতিমতো উচ্ছ্বসিত এই পোস্টে।

আরও পড়ুন: খাদানের স্পেশ্যাল স্ক্রিনিংয়ে এ কী করলেন দেব, দেখে নিন

স্যোশাল মিডিয়ায় স্বস্তিকার পোস্ট রীতিমতো ভাইরাল। অভিনেত্রীর পোস্টে নেটিজেনরা উচ্ছ্বসিত। কেউ জিজ্ঞাসা করেছেন, কালো টি শার্টটি কোথা কিনেছেন।তো কেউ আবার তারিফ করছেন অভিনেত্রীর সেন্স অফ হিউমারের। কেউ তো অভিনেত্রীর কানের দুলটা কোথা থেকে নিয়েছেন প্রশ্ন করেছেন। সেসব প্রশ্নের জবাবও দিয়ে দেন।